Beurtkrag: Nóg ’n dag van fase 2 | Netwerk24
Deur Elvira Wood 14 Julie 2020 06:21
Fase 2-beurtkrag sal Dinsdag om 09:00 ingestel word.Foto: Unsplash
Eskom sê Maandag in ’n verklaring dat, ongeag die eenhede wat by die Koeberg-, Majuba- en Lethabo-kragstasies weer in bedryf gestel is, hy geen ander keuse het as om steeds Dinsdag fase 2-beurtkrag in te stel nie.
Dit sal van 09:00 tot 22:00 duur.
Dit is net in Kaapstad waar slegs fase 1-beurtkrag in plek sal wees, volgens die stad se metroraad. Dit is danksy die bydrae van die Steenbras- hidroëlektriese skema en die metroraad se gasturbines.
Dit is nou die vierde dag in ’n ry dat Eskom beurtkrag instel en dus meer as die beloofde drie dae wat Eskom in Junie gesê het “dalk” ingestel sal moet word.
LEES OOK: Eskom: Net 3 dae beurtkrag (dalk) dié winter!
Eskom sê die rede hoekom hy steeds beurtkrag moet instel, is omdat hy steeds sukkel om eenhede wat af is by die Kriel- en Medupi-kragstasies op dreef te kry.
Eskom vra dat Suid-Afrikaners elektrisiteit spaarsaam moet gebruik.
Daar is voorheen verkeerdelik aangedui dat beurtkrag net tot 12:00 duur. Dit duur van 09:00 tot 22:00.
Fase 1-beurtkrag vir Kaapstad se verbruikers